32006R0605
L 107/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 605/2006 НА КОМИСИЯТА
от 19 април 2006 година
за изменение на Регламент (EO) № 349/2003 относно временно преустановяване на внос на екземпляри от някои видове от дивата фауна и флора на територията на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 338/97 от 9 декември 1996 г. относно защитата на видовете от дивата фауна и флора чрез регулиране на търговията с тях (1), и по-специално член 19, параграф 2 от него,
след консултация с Научния съвет по преразглеждане,
като има предвид, че:
(1)
Съгласно член 4, параграф 6 от Регламент (ЕО) № 338/97 Комисията може да установи ограничения за въвеждане на някои видове на територията на Общността в съответствие с условията, установени в букви от а) до г). Освен това мерките за прилагане на подробни условия бяха заложени в Регламент № 1808/2001 на Съвета от 30 август 2001 г. за определяне на подробни условия за прилагане на Регламент (ЕО) № 338/97 относно защита на видовете от дивата фауна и флора чрез регулиране на търговията с тях (2).
(2)
Списък на видовете, за които въвеждането на територията на Общността се преустановява, е установен в Регламент (ЕО) № 349/2003 от 25 февруари 2003 г. относно временно преустановяване на вноса в Общността на екземпляри от някои видове от дивата фауна и флора (3).
(3)
На основата на съвременна информация Научният съвет за преразглеждане заключи, че консервационният статус на някои видове, включени в приложение А и приложение Б към Регламент (ЕО) № 338/97 ще бъде сериозно застрашен, ако техният внос на територията на Общността от страните на техния произход не бъде преустановен. Следователно, следва да бъде преустановено внасянето на следните видове: Ursus thibetanus от Руската федерация; Cryptoprocta ferox, Scaphiophryne gottlebei, Euphorbia banae и E. kondoi от Мадагаскар; Panthera leo от Етиопия; Balaeniceps rex, Grus carunculatus и Chamaeleo fuelleborni от Танзания; Poicephalus gulielmi от Конго; Accipiter melanoleucus, A.ovampensis, Aviceda cuculoides, Hieraaetus ayresii, A. spilogaster, Macheiramphus alcinus, Spizaetus africanus, Urotriorchis macrourus, Falco chiqcuera, Asio capensis, Bubo lacteus, B. poensis, Glaucidium perlatum, Scotopelia peli и Python regius от Гвинея; Sagittarius serpentarius и Varanus exanthematicus от Того; Agapornis pullarius от Демократична република Конго; Cuora galbinifrons от Китай; Heosemys spinosa, Leucocephalon yuwanoi, Siebenrockiella crassicolis, Liasis fuscus, Euphyllia sristata, E. divisa, E. fimbriata, Hydnophora microcanos и Scolymia vitiensis от Индонезия; Geochelone pardalis от Уганда и Замбия; Uromastix geyri от Мали и Нигер; Cordylus mossambicus, C. vittifer, Tridacna maxima и T. squamosa от Мозамбик; Dendrobates pumilio от Никарагуа; Hipposus hipposus от Вануату; Hipposus hipposus, Tridacna gigas и T. maxima от Тонга и Виетнам; Tridacna crocea, T. derasa, T. maxima и T. squamosa от Фиджи и Вануату; Tridacna crocea от Тонга; Tridacna maxima от Микронезия и Маршалови острови; Tridacna terovoa от Тонга и Catalaphyllia jardinei от Соломоновите острови.
(4)
Основавайки се на съвременна информация, Научният съвет по преразглеждането заключи, че за следните видове не е необходима забрана за внос на територията на Европейската общност:
Galago senegalensis от Джибути; Galagoides demidoff от Кения и Сенегал; Callithrix argentata от Парагвай; Saguinus labiatus от Колумбия; Callicebus torquatus от Еквадор; Cebus albifrons от Гвиана; Cebus capucinus и Aratinga solstitialis от Венецуела; Cebus olivaceus от Перу; Allenopithecus nigroviridus от държавите от целия му ареал; Colobus guereza от Екваториална Гвинея; Lophocebus albigena от Кения; Papio hamadryas и Hippopotamus amphibius от Либерия; Cynogale bennettii от Сингапур; Ara ararauna от Тринидад и Тобаго; Neophema splendida от Австралия; Poicephalus gulielmi от Демократична република Конго; Geochelone chilensis, Homopus areolatus, H. boulengeri, H. femoralis, H. signatus, Kinixys notalensis и Psammobates spp. от целия им ареал; Geochelone denticulata от държавите от целия ареал без Боливия и Еквадор; Geochelone elegans от държавите от целия ареал без Пакистан; Kinixys belliana от държавите от целия ареал без Мозамбик и Бенин; Kinixys erosaот държавите от целия ареал без Того; Kinixys homeana от държавите от целия ареал без Бенин; Manouria emys от държавите от целия ареал без Бангладеш, Индия, Индонезия, Мианмар и Тайланд; Testudo horsfieldii от държавите от целия ареал без Китай, Пакистан и Казахстан; Manouria impresa от държавите от целия ареал без Виетнам; Phelsuma cepediana и P. trilineata от Мадагаскар; Phelsuma edwardnewtonii от Мавриций; Varanus albigularis от Лесото; Varanus rudicolis от Филипините; Ptyas mucosus от Индонезия и Dactylorhiza incamata от Норвегия.
(5)
Регламент (ЕО) № 338/97, последно изменен с Регламент (ЕО) № 1332/2005, предвижда, inter alia, прехвърлянето на видовете Cacatua sulphurea и Pyxis arachnoides от приложение Б в приложение А, както и заличава от приложенията Agapornis roseicollis, поради което отпадат ограниченията за внос на тези видове.
(6)
Всички нови ограничения, наложени съгласно настоящия регламент, са съгласувани с държавите, от които произхождат съответните видове.
(7)
Следователно, приложението към Регламент (ЕО) № 349/2003 следва да бъде съответно изменено, както и за целите на яснотата да бъде заменено.
(8)
Мерките, предвидени в настоящия регламент, са в съответствие със становището на Комитета по търговия с дивата фауна и флора,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент № 349/2003 се заменя с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 април 2006 година.